Document ID: 31975R2123

++++
ΚΑΝΟΝΙΣΜΟΣ ( ΕΟΚ ) αριθ . 2123/75 ΤΗΣ ΕΠΙΤΡΟΠΗΣ
της 25ης Ιουλίου 1975
περί καθιερώσεως κοινοτικής εποπτείας των εισαγωγών ορισμένων μεταποιημένων προϊόντων με βάση τα οπωροκηπευτικά καταγωγής χωρών με κρατικό εμπόριο
Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,
Εχοντας υπόψη :
τη συνθήκη περί ιδρύσεως της Ευρωπαϊκής Οικονομικής Κοινότητος ,
τον κανονισμό ( ΕΟΚ ) αριθ . 109/70 του Συμβουλίου της 19ης Δεκεμβρίου 1969 περί καθιερώσεως κοινού καθεστώτος εφαρμοζομένου στις εισαγωγές από κράτη με κρατικό εμπόριο ( 1 ) , και ιδίως το άρθρο 6 παράγραφος 1 υπό α ) , β ) και γ ) ,
κατόπιν διαβουλεύσεων στα πλαίσια της επιτροπής που προβλέπεται στο άρθρο 5 του εν λόγω κανονισμού ,
Εκτιμώντας :
ότι οι ποσοτικοί περιορισμοί κατά την εισαγωγή για ορισμένο αριθμό μεταποιημένων προϊόντων με βάση τα οπωροκηπευτικά , που εφαρμόζονταν μέχρι σήμερα από τα Κράτη Μέλη της Κοινότητος , καταργήθηκαν με τον κανονισμό ( ΕΟΚ ) αριθ . 1927/75 ( 2 ) , και ότι το παράρτημα του κανονισμού ( ΕΟΚ ) αριθ . 109/70 επεκτάθηκε στις εν λόγω εισαγωγές
ότι οι εισαγωγές αυτές , που δύνανται πλέον να πραγματοποιούνται σε απεριόριστες ποσότητες , υπάρχει κίνδυνος , λαμβανομένης υπόψη της ευαισθησίας της αγοράς των εν λόγω προϊόντων και των συνθηκών των τιμών υπό τις οποίες πραγματοποιούνται οι εισαγωγές , να προξενηθούν σοβαρές ζημίες στους παραγωγούς ομοίων ή ανταγωνιστικών προϊόντων , στην Κοινότητα
ότι , λόγω αυτής της καταστάσεως , τα συμφέροντα της Κοινότητος απαιτούν την κοινοτική εποπτεία των εισαγωγών αυτών δια του εγγράφου που προβλέπεται στο άρθρο 6 του κανονισμού ( ΕΟΚ ) αριθ . 109/70
ότι , λαμβανομένης υπόψη της φύσεως των προϊόντων και του ιδιάζοντος χαρακτήρα του εμπορίου τους , πρέπει να καθορισθεί στους τρεις μήνες η περίοδος χρησιμοποιήσεως των εν λόγω εγγράφων και να προβλεφθεί κατ ' εξαίρεση , όταν έχουν τη μορφή άδειας εισαγωγής , να μην δύναται αυτή να αντιτίθεται στην εφαρμογή ενδεχομένων διασφαλιστικών μέτρων ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Αρθρο 1
Η εισαγωγή στην Κοινότητα των προϊόντων που αναφέρονται στο παράρτημα του παρόντος κανονισμού , και προέρχονται από κράτη με κρατικό εμπόριο που εμφαίνονται στο παράρτημα του κανονισμού ( ΕΟΚ ) αριθ . 109/70 , υπόκειται σε κοινοτική εποπτεία , εκ των προτέρων και εκ των υστέρων κατά τον τρόπο που προβλέπεται από το άρθρο 6 παράγραφος 1 υπό α ) , β ) και γ ) και παράγραφος 2 του εν λόγω κανονισμού καθώς επίσης και από τον παρόντα κανονισμό .
Αρθρο 2
Με σκοπό την εκ των προτέρων εποπτεία των προβλεπομένων εισαγωγών , η θέση σε ελεύθερη κυκλοφορία των προϊόντων που αναφέρονται στο άρθρο 1 υπόκειται στην αποβολή ενός εγγράφου εισαγωγής . Το έγγραφο εκδίδεται ή εγκρίνεται από τα Κράτη Μέλη . Δύναται δε να χρησιμοποιηθεί το πολύ για μία περίοδο τριών μηνών από την ημέρα που εκδόθηκε ή εγκρίθηκε . Οταν έχει μορφή αδείας εισαγωγής , αυτή δεν μπορεί να αντιτίθεται στην εφαρμογή μέτρων διασφαλίσεως που θα εθεσπίζοντο σύμφωνα προς τις διατάξεις του κανονισμού ( ΕΟΚ ) αριθ . 1927/75 του Συμβουλίου της 22ας Ιουλίου 1975 περί καθεστώτος συναλλαγών με τρίτες χώρες στον τομέα των μεταποιημένων προϊόντων με βάση τα οπωροκηπευτικά .
Η δήλωση ή η αίτηση του εισαγωγέα που προβλέπεται στο άρθρο 6 του κανονισμού ( ΕΟΚ ) αριθ . 109/70 αναφέρει τα εμπορεύματα προς εισαγωγή σύμφωνα με την ένδειξη που εμφαίνεται στην τέταρτη στήλη του παραρτήματος του παρόντος κανονισμού . Η εισαγωγή καθενός από τα εμπορεύματα αυτά πρέπει να αποτελεί αντικείμενο ξεχωριστής δηλώσεως ή αιτήσεως . Οι προς εισαγωγή ποσότητες εκφράζονται στις μονάδες μετρήσεως που εμφαίνονται για κάθε προϊόν του παρόντος κανονισμού .
Αρθρο 3
Η εκ των υστέρων εποπτεία των πραγματοποιηθεισών εισαγωγών γίνεται τόσο στην τιμή cif ( εκ των συνόρων ) ανά μονάδα και συνολική , όσο και στην ποσότητα του προϊόντος εκφρασμένη στις μονάδες μετρήσεως που εμφαίνονται στο παράρτημα του παρόντος κανονισμού . Οι πληροφορίες που διαβιβάζονται στην Επιτροπή κατατάσσονται κατά κλάση Nimexe τουλάχιστον όσο αυτό είναι δυνατόν σύμφωνα με τη στήλη 3 και κατά χώρα καταγωγής .
Αρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Εφαρμόζεται από 1ης Οκτωβρίου 1975 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .
Εγινε στις Βρυξέλλες , στις 25 Ιουλίου 1975 .

Labels: 3
17